На основу члана 111. и члана 56. став 2. Статута Народне странке од 26.12.2021. године, Главни одбор Странке, на седници одржаној 11.12.2022. године у Београду, донео је

**ПРАВИЛНИК О ТЕРИТОРИЈАЛНОЈ ОРГАНИЗАЦИЈИ НАРОДНЕ СТРАНКЕ**

**Глава I**

**УВОДНЕ ОДРЕДБЕ**

Члан 1.

Правилником о територијалној организацији Народне странке (у даљем тексту: Правилник) ближе се уређују сва питања у вези са територијалном организацијом Странке, у складу са Статутом.

Овим Правилником уређују се:

1) формирање територијалних организација,

2) формирање, састав, надлежност и начин рада органа територијалних организација,

3) друга питања од значаја за територијалну организацију.

Члан 2.

Територијална организација је део јединствене организације Странке која делује на делу територије за коју је основана.

Седиште територијалне организације је на територији за коју је основана.

Одлуком Извршног одбора може се основати територијална организација у иностранству.

Члан 3.

Територијалну организацију чине:

1) месна организација,

2) општинска организација,

3) градска организација,

4) покрајинска организација.

Органи територијалне организације су органи странке са ужом територијалном надлежношћу и немају статус правног лица.

Мандат свих органа територијалне организације траје две године.

**Глава II**

**ФОРМИРАЊЕ ТЕРИТОРИЈАЛНИХ ОРГАНИЗАЦИЈА**

Члан 4.

Одлуку о оснивању општинске и градске организације, са роком за сазивање оснивачке скупштине и правилима о кандидовању и избору чланова органа општинске, односно градске организације доноси Извршни одбор.

Одлуком Извршног одбора именује се повереник територијалне организације која се оснива.

Одлуку о оснивању месне организације, са роком за сазивање оснивачке скупштине, доноси општински, односно градски одбор.

Градски одбори основани за градове са више градских општина могу формирати општинске одборе градских организација, уз претходну сагласност Извршног одбора.

Председништво може да измени или укине одлуку о оснивању територијалне организације.

Извршни одбор може да измени или укине одлуку о оснивању месне организације.

1. Месна организација

Члан 5.

Месна организација се формира ради спровођења политике Странке на делу територије општине или града, који се сматра заокруженим делом или административном целине (село, насеље, месна заједница, бирачко место и сл.).

Месна организација се, по правилу, формира за подручје једне територијалне или административне целине.

Месна организација мора имати најмање десет чланова.

Општински одбор утврђује број месних организација и територију за коју се формира свака од њих.

Члан 6.

Органи месне организације су:

1) Скупштина,

2) месни одбор,

3) председник месног одбора,

Члан 7.

Месна организација:

1) организује чланове и промовише програм Странке,

2) прима приступницу кандидата са пребивалиштем на подручју месне организације,

3) доставља податке о члановима општинском одбору,

4) бира делегате за скупштину општинске или градске организације,

5) предлаже општинском одбору кандидате за одборнике у скупштину јединице локалне самоуправе и за друге органе општине са подручја месног одбора,

6) спроводи одлуке општинског одбора и осталих органа Странке,

7) спроводи изборне активности,

8) обавља и друге послове у складу са Статутом и општим актима Странке, или које му повери општински одбор или други органи Странке.

**Скупштина месне организације**

Члан 8.

Скупштину месне организације чине сви чланови Странке који имају пребивалиште на територији месне организације.

Оснивачку скупштину месне организације сазива општински одбор.

Општински одбор који делује на територији која има статус градске општине одлуку из ст. 2. овог члана доноси по прибављеном мишљењу градског одбора.

Оснивачка скупштина пуноважно одлучује уколико њеном одржавању присуствује најмање једна трећина чланова Странке са територије месне организације.

**Изборна скупштина**

Члан 9.

Изборна Скупштина месне организације може бити редовна и ванредна.

Изборна Скупштина усваја пословник о раду Скупштине, разматра и усваја извештај о раду месног одбора и бира чланове месног одбора.

Изборна скупштина бира чланове месног одбора.

**Редовна изборна скупштина**

Члан 10.

Редовна скупштина одржава се сваке друге године, најкасније месец дана пре истека мандата чланова месног одбора.

Редовну изборну скупштину сазива председник месног одбора, месни одбор уз сагласност општинског одбора или општински одбор на предлог председника општинског одбора.

Редовну изборну скупштину месне организације која делује на територији која има статус градске општине може сазвати и градски одбор на предлог председника градског одбора.

**Ванредна изборна скупштина**

Члан 11.

Ванредна изборна скупштина сазива се у следећим случајевима:

1) на писмени захтев једне трећине од укупног броја чланова са територије месне организације,

2) када председнику месног одбора престане мандат пре истека рока на који је изабран,

3) када се месни одбор распусти.

Ванредну изборну скупштину сазива председник месног одбора, месни одбор уз сагласност општинског одбора или општински одбор на предлог председника општинског одбора.

Ванредна изборна скупштина се сазива у року од месец дана од дана настанка разлога за њено сазивање.

**Месни одбор**

Члан 12.

Месни одбор чини најмање пет чланова са територије месне организације.

Чланове месног одбора бира Скупштина месне организације.

Месни одбор бира председника.

Месни одбор бира, на предлог председника, највише до два потпредседника месног одбора.

Месни одбор је надлежан да предузима све радње за које овим Правилником није изричито овлашћен други орган месне организације.

**Седнице месног одбора**

Члан 13.

Месни одбор заседа по потреби, а најмање једном месечно.

Седнице месног одбора сазива и њима председава председник месног одбора, а у случају његове спречености потпредседник одбора.

Председник месног одбора дужан је да општинском одбор пријави сваку заказану седницу месног одбора.

**Записник са седнице месног одбора**

Члан 14.

На свакој седници води се записник. Записник обавезно садржи: време и место одржавања седнице, број присутних у односу на укупан број чланова, резултате гласања и избора, као и предлоге и одлуке са именима предлагача.

Записник се може сачинити на основу видео или аудио записа тока седнице.

Записник се доставља општинском, односно градском одбор и Генералном секретаријату у року од пет дана од дана одржавања седнице.

Записник се усваја на почетку прве следеће седнице. Измене записника, на основу приговора на записник, достављају се на исти начин као и записник.

**Одлучивање**

Члан 15.

Месни одбор одлучује већином гласова присутних чланова, на седници на којој је присутна најмање половина чланова месног одбора.

Члан месног одбора, члан општинског одбора, као и члан градског одбора на територији града који има градске општине, има право да општинском одбору поднесе писани и образложени приговор у року од осам дана од дана доношења одлуке.

Општински одбор је дужан да донесе одлуку у року од осам дана од дана подношења приговора.

Против одлуке општинског одбора подносилац приговора има право жалбе Извршном одбору. Жалба се предаје општинском одбору, који је дужан да жалбу са писаним изјашњењем достави Извршном одбору у року од осам дана од дана пријема жалбе.

Извршни одбор доноси одлуку о жалби у року од 30 дана од дана пријема. Одлука Извршног одбора о жалби је коначна и против ње се не могу изјављивати правни лекови.

**Председник месног одбора**

Члан 16.

Председник месног одбора руководи радом месног одбора.

Председник месног одбора:

1) представља и заступа месни одбор,

2) сазива и води седнице месног одбора,

3) сазива изборну Скупштину месне организације,

4) спроводи одлуке општинског и месног одбора, као и других виших органа Странке,

5) обавља друге послове које му месни одбор повери.

Председник месног одбора за свој рад одговара месном и општинском одбору. Председник за свој рад одговара и градском одбору, у градовима који имају градске општине.

Члан Странке коме је истекао мандат на месту председника месног одбора може бити поново биран на ту функцију.

Пре истека времена на које је биран функција председнику месног одбора престаје оставком, престанком чланства у Странци или опозивом од стране месног одбора.

Када председнику месног одбора престане функција до избора новог председника месног одбора функцију председника месног одбора обавља потпредседник месног одбора, односно повереник кога именује општински одбор.

Обавеза именованог вршиоца дужности председника месног одбора је да у што краћем року, не дужем од 120 дана, организује изборе у месном одбору.

**Избор председника месног одбора**

Члан 17.

За председника месног одбора изабран је онај кандидат који добије већину гласова од броја присутних чланова.

Ако ниједан од кандидата не добије потребну већину, гласање се понавља између два кандидата са највећим бројем гласова.

**Распуштање месног одбора**

Члан 18.

Ако месни одбор не поштује програм и Статут Странке, води политику супротну одлукама општинског одбора или није активан у дужем временском периоду, општински, односно градски одбор може донети одлуку о распуштању месног одбора.

Против одлуке о распуштању месног одбора, члан распуштеног месног одбора и члан општинског одбора могу да поднесу приговор Извршном одбору у року од осам дана од дана пријема одлуке о распуштању или од дана сазнања да је одбор распуштен.

**Дејство одлуке о распуштању месног одбора**

Члан 19.

Доношењем одлуке о распуштању месног одбора престају функције председника, потпредседника и изабраних чланова месног одбора.

До избора нових органа именује се повереник месног одбора.

**Избор делегата за изборну скупштину општинске организације**

Члан 20.

У изборну скупштину општинске организације месни одбор именује делегате по функцији и изабране делегате.

Делегат по функцији је председник или повереник месног одбора.

2. Општинска организација

**Дефиниција**

Члан 21.

Основни облик организовања Странке је општинска организација која се оснива за територију једне општине.

Одлука о оснивању општинске организације може се донети ако на територији општине има најмање 30 чланова.

Одлуком о оснивању општинске организације сазива се оснивачка скупштина и прописује се упутство о спровођењу избора органа општинске организације.

**Органи**

Члан 22.

Органи општинске организације су:

1) Скупштина,

2) општински одбор,

3) председник и потпредседник општинског одбора.

Општински одбор може, уз претходну сагласност Извршног одбора, да формира извршно тело општинског одбора.

**Скупштина**

Члан 23.

Скупштина је највиши орган општинске организације Странке. Скупштину чине сви чланови Странке са територије општине.

Уколико је број чланова већи од 500, Председништво може, на предлог Извршног одбора, донети одлуку да Скупштину чини одређени број изабраних делегата који представљају уже територијалне јединице или одређени број чланова.

Скупштина општинске организације:

1) бира председника, до три потпредседника и изабране чланове Општинског одборa,

2) доноси пословник о свом раду,

3) одлучује о другим питањима од значаја за Странку на територији општине.

У случају да се бирају два или три потпредседника, председник је дужан да одреди првог потпредседника, који га замењује у случају његове спречености.

**Редовна и ванредна скупштина**

Члан 24.

Редовна седница Скупштине општинске организације одржава се сваке две године и на њој се обавезно бирају органи општинске организације.

Ванредна седница општинске организације одржава се на захтев општинског одбора, једне трећине чланова општинске организације, председника Странке или Председништва.

Ванредна Скупштина се увек заказује пред редовну Скупштину Странке ради избора делегата, уколико то већ није урађено на Скупштини која је одржана у периоду од једне године пре одржавања Скупштине Странке.

**Општински одбор**

Члан 25.

Општински одбор Странке је политичко-извршни орган Странке на територији општине.

Општински одбор је одговоран Скупштини општинске организације.

**Избор чланова општинског одбора**

Члан 26.

Одлуку о броју чланова Општинског одбора доноси Извршни одбор на предлог општинског одбора или повереника.

**Састав општинског одбора**

Члан 27.

Општински одбор чине чланови по функцији, изабрани и кооптирани чланови.

Чланови по функцији су председник и потпредседници општинског одбора, председници месних одбора, председник Извршног одбора, одборници скупштине јединице локалне самоуправе, председница Форума жена oпштинског одбора, председник организације младих општинског одбора, председник организације пензионера општинског одбора, народни посланици, чланови Главног одбора, председник општине, и председник Скупштине општине, који имају пребивалиште на територији за коју је основана општинска организација односно на територији јединице локалне самоуправе у којој врше јавну функцију.

Председници месних одбора који су чланови општинског одбора по функцији учествују у раду одбора без права гласа. Председници месних одбора не рачунају се у кворум потребан за пуноважно одлучивање општинског одбора.

Изабране чланове бира и опозива Скупштина општинске организације, већином гласова од укупног броја чланова.

Председник општинског одбора може да предложи кооптирање у општински одбор највише једну четвртину од броја изабраних чланова општинског одбора.

**Седнице општинског одбора**

Члан 28.

Општински одбор заседа по потреби, а најмање једном месечно.

Седнице општинског одбора сазива и њима председава председник одбора, а у случају његове спречености потпредседник одбора.

На свакој седници води се записник. Записник обавезно садржи: време и место одржавања седнице, број присутних у односу на укупан број чланова, резултате гласања и избора, као и предлоге и одлуке са именима предлагача.

Записник се може сачинити на основу видео или аудио записа тока седнице.

Записник се доставља општинском, односно градском одбор и Генералном секретаријату у року од 5 дана од дана одржавања седнице.

Записник се усваја на почетку прве следеће седнице. Измене записника, на основу приговора на записник, достављају се на исти начин као и записник.

**Одлучивање општинског одбора**

Члан 29.

Општински одбор одлучује већином гласова присутних чланова, на седници на којој је присутна најмање половина чланова општинског одбора.

Општински одбори који су основани за јединице локалне самоуправе које имају статус градске општине доносе одлуке по претходно прибављеној сагласности градског одбора.

Члан општинског одбора, као и члан градског одбора на територији града који има градске општине, има право да Извршном одбору поднесе писани и образложени приговор у року од осам дана од дана доношења одлуке.

Извршни одбор је дужан да поводом приговора донесе одлуку у року од осам дана од дана подношења приговора.

**Надлежност општинског одбора**

Члан 30.

Општински одбор:

1. промовише програм и спроводи програмске циљеве Странке;

2. спроводи политику Странке на територији општине;

3. организује рад Странке на својој територији;

4. спроводи одлуке виших органа Странке;

5. придобија нове чланове;

6. одлучује о пријему у чланство;

7. води евиденцију чланова са своје територије;

8. одређује број делегата које бирају месни одбори за скупштину општинске

организације;

9. бира делегате за Скупштину Странке;

10. саставља листу кандидата за одборнике;

11. припрема локалне изборе;

12. активно учествује у побољшању услова живота у локалној заједници;

13. доноси пословник о раду;

14. организује прикупљање чланарина и других прилога за Странку;

15. организује дистрибуцију страначког пропагандног материјала;

16. организује јавне трибине и промоције;

17. покреће и води дисциплински поступак против чланова Општинске

организације;

18. одлучује о формирању локалних ресорних одбора Општинског одбора

именује председнике, потпредседнике и чланове ресорних одбора;

19. оснива Месне одборе;

20. именује поверенике месног одбора;

21. одлучује по приговорима на рад Месног одбора;

22. даје иницијативу за распуштање Месног одбора;

23. даје иницијативу за разрешење председника Месног одбора;

24. организује и спроводи изборну кампању на својој територији;

25. предлаже кандидате за посланике у републичкој и покрајинским

скупштинама;

26. предлаже кандидата за председника општине, односно градоначелника;

27. утврђује листу кандидата за одборнике у скупштини општине, уз сагласност

Извршног одбора;

28. одлучује о коалицијама на локалном нивоу, уз сагласност Председништва;

29. контролише рад страначких функционера у органима локалне власти;

30. подноси извештај о раду Главном одбору и Извршном одбору Странке;

31. обавља друге послове предвиђене Статутом и другим општим актима

Странке.

Општински одбор може за потребе изборне кампање формирати локални изборни штаб, уз претходну сагласност Извршног одбора.

**Председник општинског одбора**

Члан 31.

Председник општинског одбора руководи радом општинског одбора.

Председник општинског одбора:

1) представља и заступа општински одбор,

2) руководи радом општинског одбора,

2) сазива и води седнице општинског одбора,

3) сазива изборну Скупштину општинске организације,

4) спроводи одлуке општинског одбора и других виших органа Странке,

5) обавља друге послове које му општински одбор повери.

Члан Странке коме је истекао мандат на месту председника општинског одбора може бити поново биран на ту функцију.

Пре истека времена на које је биран функција председнику општинског одбора мандат престаје оставком, престанком чланства у Странци, распуштањем одбора или опозивом.

Када председнику општинског одбора престане функција до избора новог председника функцију председника општинског одбора обавља први потпредседник, а изузетно потпредседник кога овласти Извршни одбор.

Обавеза именованог вршиоца дужности председника је да у разумном року, а најкасније у року од 120 дана организује изборе у општинском одбору.

**Избор председника општинског одбора**

Члан 32.

За председника општинског одбора изабран је онај кандидат који добије већину гласова од броја присутних чланова Скупштине општинске организације.

Ако ниједан од кандидата не добије потребну већину, гласање се понавља између два кандидата са највећим бројем гласова.

**Распуштање општинског одбора**

Члан 33.

Ако општински одбор не поштује програм и Статут Странке, води политику супротну одлукама општинског одбора или није активан у дужем временском периоду, Извршни одбор може донети одлуку о распуштању општинског одбора.

Општински одбор основан за јединицу локалне самоуправе која има статус градске општине може бити распуштен одлуком градског одбора, уз сагласност Извршног одбора.

На одлуку о распуштању општински одбор има право жалбе Председништву, у року од осам дана од дана када је одлука достављена општинском одбору.

Председништво доноси одлуку о жалби у року од 30 дана од дана подношења. Одлука Председништва је коначна и против ње се не могу изјављивати правни лекови.

3. Градска организација

**Органи градске организације**

Члан 34.

Градска организација се оснива за насељена места која имају статус града, у складу са позитивним прописима којима се уређује територијална организација Републике Србије.

Органи градске организације су:

1) Скупштина,

2) Градски одбор,

3) председник Градског одбора,

4) Председништво,

5) Извршни одбор.

**Скупштина**

Члан 35.

Скупштина је највиши орган градске организације. Скупштину чине сви чланови Странке са територије града за коју је градска организација основана.

Уколико је број чланова на територији града већи од 500, Председништво може, на предлог Извршног одбора, донети одлуку да скупштину исте чини одређени број изабраних делегата који представљају уже територијалне јединице или одређени број чланова.

Скупштина градске организације:

1) бира председника, до три потпредседника и изабране чланове градског одбора,

2) доноси пословник о свом раду,

3) одлучује о другим питањима од значаја за Странку на територији града.

У случају да се бирају два или три потпредседника, председник је дужан да одреди првог потпредседника, који га замењује у случају његове спречености.

**Редовна и ванредна скупштина**

Члан 36.

Редовна седница Скупштине градске организације одржава се сваке две године и на њој се обавезно бирају органи градске организације.

Ванредна седница Скупштине градске организације одржава се на захтев градског одбора, једне трећине чланова градске организације, председника Странке или Председништва.

Ванредна Скупштина се увек заказује пред редовну Скупштину Странке ради избора делегата, уколико то већ није урађено на Скупштини која је одржана у периоду од једне године пре одржавања Скупштине Странке.

**Градски одбор**

Члан 37.

Градски одбор:

1. промовише програм и спроводи програмске циљеве Странке;

2. спроводи политику Странке на територији града;

3. организује рад Странке на својој територији;

4. спроводи одлуке виших органа Странке;

5. придобија нове чланове;

6. одлучује о пријему у чланство;

7. води евиденцију чланова са своје територије;

8. одређује број делегата које бирају општински одбори за скупштину градске

организације;

9. бира делегате за Скупштину Странке;

10. саставља листу кандидата за одборнике;

11. припрема локалне изборе;

12. активно учествује у побољшању услова живота у локалној заједници;

13. доноси пословник о раду;

14. организује прикупљање чланарина и других прилога за Странку;

15. организује дистрибуцију страначког пропагандног материјала;

16. организује јавне трибине и промоције;

17. покреће и води дисциплински поступак у складу са Правилником о дисциплинској одговорности;

18. одлучује о формирању локалних ресорних одбора градског одбора и именује председнике, потпредседнике и чланове ресорних одбора;

19. оснива месне одборе;

20. именује поверенике месног одбора;

21. одлучује по приговорима на рад месног одбора;

22. даје иницијативу за распуштање месног одбора;

23. даје иницијативу за разрешење председника месног одбора;

24. организује и спроводи изборну кампању на својој територији;

25. предлаже кандидате за посланике у републичкој и покрајинским

скупштинама;

26. предлаже кандидата за председника општине, односно градоначелника;

27. утврђује листу кандидата за одборнике у скупштини града, уз сагласност

Извршног одбора;

28. одлучује о коалицијама на локалном нивоу, уз сагласност Председништва;

29. контролише рад страначких функционера у органима локалне власти;

30. подноси извештај о раду Главном одбору и Извршном одбору Странке;

31. обавља друге послове предвиђене Статутом и другим општим актима

Странке.

Градски одбор може за потребе изборне кампање формирати локални изборни штаб, уз претходну сагласност Извршног одбора.

У градовима са више градских општина, уколико су формирани, надлежности из тачке 20. до 23. припадају градским општинским одборима.

**Састав градског одбора**

Члан 38.

Градски одбор чине чланови по функцији, изабрани и кооптирани чланови.

Чланови по функцији су председник и потпредседници градског одбора, председници општинских одбора, одборници скупштине јединице локалне самоуправе, изабрани чланови Главног одбора са територије градског одбора, председник Извршног одбора градског одбора, председник Омладине градског одбора, председник Форума жена градског одбора, председник Организације пензионера градског одбора, чланови председништва Градског одбора и носиоци највиших функција у јединици локалне самоуправе у граду или на територији града који имају пребивалиште на територији за коју је основана градска организација односно на територији града у коме врше јавну функцију.

Изабране чланове бира и опозива Скупштина.

Председник градског одбора може да предложи кооптирање у градски одбор највише једну четвртину од броја изабраних чланова градског одбора.

**Седнице градског одбора**

Члан 39.

Градски одбор заседа по потреби, а најмање једном месечно.

Седнице градског одбора сазива и њима председава председник одбора, а у случају његове спречености први потпредседник одбора или у случају спречености првог потпредседника, седнице сазива и њима председава најстарији потпредседник.

На свакој седници води се записник. Записник обавезно садржи: време и место одржавања седнице, број присутних у односу на укупан број чланова, резултате гласања и избора, као и предлоге и одлуке са именима предлагача.

Записник се може сачинити на основу видео или аудио записа тока седнице.

Записник се доставља Генералном секретаријату у року од пет дана од дана одржавања седнице.

Записник се усваја на почетку прве следеће седнице. Измене записника, на основу приговора на записник, достављају се на исти начин као и записник.

**Одлучивање градског одбора**

Члан 40.

Градски одбор одлучује већином гласова присутних чланова, на седници на којој је присутна најмање половина чланова градског одбора.

Члан градског одбора има право да Извршном одбору поднесе писани и образложени приговор у року од осам дана од дана доношења одлуке.

Извршни одбор је дужан да поводом приговора донесе одлуку у року од осам дана од дана подношења приговора.

**Председник градског одбора**

Члан 41.

Председник градског одбора руководи радом градског одбора.

Председник градског одбора:

1) представља и заступа градски одбор,

2) руководи радом градског одбора,

2) сазива и води седнице градског одбора,

3) сазива изборну Скупштину градске организације,

4) спроводи одлуке градског одбора и других виших органа Странке,

5) предлаже руководиоце органа и тела Градског одбора,

6) обавља друге послове које му градски одбор повери.

Члан Странке коме је истекао мандат на месту председника градског одбора може бити поново биран на ту функцију.

Пре истека времена на које је биран функција председнику градског одбора престаје оставком, престанком чланства у Странци, распуштањем одбора или опозивом.

Када председнику градског одбора престане функција до избора новог председника функцију председника градског одбора обавља први потпредседник, а изузетно у случају када први потпредседник није у могућности да обавља ову функцију, потпредседник кога овласти Извршни одбор.

Обавеза именованог вршиоца дужности председника је да у разумном року, а најкасније у року од 120 дана организује изборе у градском одбору.

**Избор председника градског одбора**

Члан 42.

За председника градског одбора изабран је онај кандидат који добије већину гласова од броја присутних чланова.

Ако ниједан од кандидата не добије потребну већину, гласање се понавља између два кандидата са највећим бројем гласова.

**Председништво градског одбора**

Члан 43.

Председништво је највиши орган одлучивања, између две седнице градског одбора.

Председништво градског одбора чине председник, потпредседници, председник Извршног одбора градског одбора, председник Омладине градског одбора, председница Форума жена градског одбора, председник организације пензионера, шеф одборничке групе као и носиоци највиших функција у јединици локалне самоуправе у граду или на територији града.

**Извршни одбор градског одбора**

Члан 44.

Извршни одбор је извршно-политички орган градског одбора.

Одлуку о именовању чланова Извршног одбора градског одбора доноси Градски одбор, на предлог председника Извршног одбора градског одбора.

За градове са више градских општине Извршни одбор може, уз консултацију са градским одбором, донети одлуку о формирању ужег извршно-политичког тела извршног одбора градског општинског одбора. Овом одлуком утврдиће се надлежност, састав, начин избора и опозива, као и начин рада овог тела.

**Рад градског одбора**

Члан 45.

Градски одбор доноси општи акт којим се ближе уређују правила и начина рада, као и питања која нису уређена овим Правилником.

**Општинске организације Градског одбора**

Члан 46.

Градски одбор може основати општинске одборе градских организација, уз претходну сагласност Извршног одбора. Општинска организација за свој рад одговара Градском одбору, на чијој територији је основана.

4. Покрајинска организација

Члан 47.

Покрајински одбор је орган Странке који се формира ради спровођења политике Странке на територији аутономне покрајине.

Покрајински одбор се оснива ако постоје најмање четири општинске односно градске организације са територије Аутономне покрајине Војводине, односно две са територије Аутономне покрајине Косово и Метохија ради координације рада територијалних организација са територије покрајине.

**Органи покрајинског одбора**

Члан 48.

Највиши орган одлучивања на територији Аутономне покрајине је Скупштина покрајинског одбора.

Скупштина бира и разрешава председника и потпредседнике покрајинског одбора .

Између две седнице скупштине највиши орган одлучивања је покрајински одбор.

Чланови покрајинског одбора су: председник, потпредседници и председници општинских и градских одбора са територије Аутономне покрајине за коју се одбор оснива, покрајински посланици, чланови покрајинског Извршног одбора, изабрани чланови Главног одбора са територије АП Војводине, председник Омладинске организације покрајинског одбора, председница Форума жена покрајинског одбора, народни посланици и министри који имају пребивалиште на територији аутономне покрајине, највиши покрајински функционери у органима аутономне покрајине.

Покрајински одбор има председништво, које је највиши орган одлучивања између две седнице Одбора.

Чланови председништва су: председник, потпредседник, председник Извршног одбора, председник организације младих, председник организације жена, председник организације пензионера и највиши функционер у органима аутономне покрајине.

Покрајински одбор има покрајински Извршни одбор.

Покрајински извршни одбор је извршно-политички орган.

Председник покрајинског извршног одбора је по функцији изабрани потпредседник Извршног одбора задужен за територију Аутономне покрајине.

Чланове покрајинског Извршног одбора именује покрајински одбор.

**Сходна примена одредаба**

Члан 49.

У свему осталом, на покрајински одбор сходно се примењују одредбе Статута које се односе на Општински одбор.

5. Повереник територијалне организације

Члан 50.

До оснивања градске, општинске организације, односно месних одбора именује се повереник територијалне организације са задатком оснивања месних одбора, односно других територијалних организација Странке.

Повереник територијалне организације обавезно се именује и у случају распуштања одбора територијалне организације у складу са Статутом.

Повереник се именује на период до 120 дана који у том року мора да организује рад територијалне организације и припреми скупштине територијалне организације, односно месни одбор, ради конституисања органа територијалне организације.

Повереник обавља неодложне послове из надлежности органа територијалне организације, као што је поступак пријема чланова, иницира дисциплинске поступке, извршава текуће обавезе и слично.

Члан 51.

Повереника за месни одбор именује председник општинског, односно градског одбора, уз претходну сагласност Извршног одбора. Повереника покрајинског одбора и градских организација Београда, Новог Сада, Ниша и Крагујевца, именује председник Странке на предлог председника Извршног одбора.

Повереника општинске, односно градске организације, које не именује председник Странке, именује Извршни одбор Странке након консултација са председником Странке.

Одлуком се може именовати и више од једног повереника територијалне организације, а у ком случају именовани повереници чине Повереништво Странке.

Повереник територијалне организације учестује у раду органа и тела Странке у којима би, у складу са Статутом, учествовао председник или други представник органа територијалне организације. Повереник конституише потребну већину за рад и одлучивање органа и тела Странке у чијем раду учествује и има право одлучивања.

**Глава III**

**ПРЕЛАЗНЕ И ЗАВРШНЕ ОДРЕДБЕ**

**Сходна примена одредаба о раду општинске организације**

Члан 52.

На рад месне, градске и покрајинске организације сходно се примењују одредбе Правилника које се односе на општински одбор, осим када је овим Правилником или Статутом другачије одређено.

**Упутство за спровођење избора**

Члан 53.

Уз Одлуку о оснивању територијалне организације Извршни одбор доноси упутство за спровођење избора и организовање изборне скупштине. Статутарна комисија или Председништво могу изменити или укинути донето Упутство.

**Пословник територијалних организација**

Члан 54.

Органи територијалних организација доносе пословнике којима ближе уређују начин деловања и рад на седницама, у складу са овим Правилником и Статутом.

Члан 55.

Одредбе овог Правилника које су у супротности са Статутом ништаве су.

**Ступање на снагу**

Члан 56.

Овај Правилник ступа на снагу даном доношења.

У Београду,

11.12.2022. године

 Вук Јеремић,

 Председник